CELEX: 32010R1155
Language: fi
Date: 2010-12-01 00:00:00
Title: Komission asetus (EU) N:o 1155/2010, annettu 1 päivänä joulukuuta 2010 , tiettyjen tavaroiden luokittelusta yhdistettyyn nimikkeistöön

9.12.2010   
            
            
               FI
            
            
               Euroopan unionin virallinen lehti
            
            
               L 324/42
            
         KOMISSION ASETUS (EU) N:o 1155/2010,
   annettu 1 päivänä joulukuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä joulukuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kokoonpantu tavara, jossa on keinotekoinen kirsikkapuun oksa ja sähkömuuntajalla varustettu sähköinen valaistusvaruste. Osat on liitetty toisiinsa niin, että ne muodostavat käytännöllisesti katsoen erottamattoman kokonaisuuden.
                  Teko-oksa muistuttaa luonnollista tuotetta (kirsikkapuun oksa kukkineen), ja se on koottu erilaisista osista (liimanauhoilla yhteen sidotut ja langoilla tuetut varvut ovat ruskeaa paperia ja pienet muoviosat tukevat kukkia, joiden terälehdet ovat valkoista tekstiilikangasta). Osat on sidottu, liimattu ja kiinnitetty toisiinsa.
                  Teko-oksaan on sisällytetty sähköjohto, jossa on 60 mikrolamppua. Lamput esittävät kukkien emiä. Lamppujen koon vuoksi niiden valaiseva vaikutus on pieni. Mikrolamppuketjun muodostava sähköjohto on kokonaan oksan sisällä. Yli jäävä usean metrin pituinen sähköjohto tulee ulos pääoksasta, ja sen päässä on sähkömuuntaja.
                  Tavara ei pysy pystyssä itsekseen eikä siinä ole mitään, millä se voitaisiin ripustaa. Se on tarkoitus asettaa maljakkoon.
                  (keinotekoinen kirsikkapuunoksa)
                  (Ks. kuvat 654 A, 654 B ja 654 C) (1)
                  
               
               
                  6702 90 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön määräysten sekä CN-koodien 6702 ja 6702 90 00 nimiketekstien mukaisesti.
                  Kyseessä on 3 yleisen tulkintasäännön b alakohdassa tarkoitettu kokoonpantu tavara. Se muodostuu nimikkeen 6702 tekokukista, nimikkeen 9405 valaistusvarusteesta ja nimikkeen 8504 sähkömuuntajasta. Sähköinen valaistusvaruste on liitetty tekokukan oksaan siten, että ne muodostavat erottamattoman kokonaisuuden (ks. myös harmonoidun järjestelmän selitykset, 3 yleisen tulkintasäännön b alakohta, selitys IX).
                  Tavaran ominaisuuksien vuoksi (se näyttää tavalliselta tekokukalta; lamput ovat hyvin pieniä, ja niiden valaiseva vaikutus on pieni) se on pääasiassa suunniteltu sijoitettavaksi maljakkoon koristamaan huonetta kukkajäljitelmänä. Valot toimivat ainoastaan koristevaikutuksen korostajina. Näin ollen tekokukkaoksa on se tavaran osa, joka antaa sille sen yhdistetyn nimikkeistön 3 yleisen tulkintasäännön b alakohdassa tarkoitetun olennaisen luonteen (koriste-esine).
                  Tavaraa ei voida luokitella valaisimena nimikkeeseen 9405, koska sitä ei ole ensisijaisesti suunniteltu valaisemaan esimerkiksi huonetta, eikä se myöskään ole erikoisvalaisin (ks. myös harmonoidun järjestelmän selitykset, nimike 9405, I kohdan 1 ja 3 alakohta).
                  Tekokukkaoksa muistuttaa luonnollista tuotetta (ks. myös harmonoidun järjestelmän selitykset, nimike 6702, 1 kohta). Näin ollen tavara on luokiteltava nimikkeeseen 6702 tekokukkana.
               
            
         
      
                  
                     
               
               
                  
                     
               
               
                  
                     
               
            
                  654 A
               
               
                  654 B
               
               
                  654 C
               
            
         (1)  Valokuvat ovat ainoastaan ohjeellisia.